open-index/open-wikipedia-markdown huggingface dataset:
Ryan Dolan

**Ryan Dolan**, nado o 22 de xullo de 1985,  é un cantante pop de Strabane, Irlanda do Norte. A súa canción "Only Love Survives" (So o amor sobrevive) gañou o Eurosong de Irlanda 2013, e representou a Irlanda no Festival da Canción de Eurovisión 2013 en Malmö, Suecia. El cantou a canción na primeira semifinal no Malmö Arena o 14 de maio de 2013, clasificándose para a final despois de acabar no posto dez. Na final, o 18 de maio de 2013, Dolan queda na última posición, recibindo soamente cinco puntos dende tres países.

## Discografía
### Álbums
### Sinxelos
* 2013: Only Love Survives

## Notas
Nadine Beiler

**Nadine Beiler**, nada o 27 de maio de 1990, é unha cantante austríaca de R&B Contemporáneo e de pop, que gañou no 2007 a terceira edición do reality show austríaco Starmania, o equivalente austríaco do American Idol. O 16 de febreiro dese mesmo ano lanzou o seu primeiro sinxelo.

## Festival da Canción de Eurovisión 2011
Nadine Beiler representou a Austria no Festival de Eurovisón da Canción 2011 co tema "The Secret is Love". O tema conseguiu pasar da 2ª semifinal cun 7º posto con 64 puntos. Con este posto conseguiu o pase á final, na que quedou en 18º lugar con 64 puntos, ao igual que na semifinal.

## Discografía
### Álbums de estudio 
### Sinxelos
## Notas
Andrius Pojavis

**Andrius Pojavis**, nado o 25 de novembro de 1983 en Jurbarkas, RSS de Lituania, URSS, é un compositor e cantante lituano. O 20 de decembro de 2012 foi seleccionado para representar a Lituania no Festival da Canción de Eurovisión 2013 celebrado en Malmö, Suecia.

## Traxectoria 
### Primeiros anos 
Pojavis empezou a cantar a unha idade nova, durante escola secundaria, el tocaba nunha banda chamada "Ningún Heroe". Despois de graduarse na escola secundaria, Pojavis mudábase a Vilnius onde el graduabase en estudos de Historia na Universidade Lituana de Ciencias Educativas onde tocaba nunha cantidade importante de bandas, incluíndo "Hetero", que gañaban o concurso de "EuroRock" en 2006. El máis tarde mudábase a Irlanda, onde el viviría durante un ano, e empezaba a escribir material como solista. En 2012, Pojavis empezaba a gravar o seu álbum debut en estudio, en Milán, Italia. O primeiro single ,"Traukiniai", chegaba máis tarde ese ano, clasificándose dentro do TOP 20 lituano, e o seu vídeoclip era publicado na televisión nacional lituana.

### Festival da Canción de Eurovisión 2013 
Andrius representou a Lituania no Festival da Canción de Eurovisión 2013 coa canción "Something". Conseguiu 53 puntos na primeira semifinal, celebrada o 14 de maio, quedando no noveno posto. Na final, quedou de 22º, con 17 puntos. Durante unha rolda de prensa celebrada despois da primeira semifinal, Pojavis afirmou que lle gustaría quedar oitavo, en referencia ao seu álbum, titulado 8.

## Discografía 
### Álbums 
### Sinxelos 
* 2012: Traukiniai
* 2013: Something

## Vida persoal 
Pojavis foi un xogador de balonmán, e un árbitro da Federación de Balonmán de Europa. Vive actualmente entre Lituania e Italia, xunto coa súa muller e filla.

## Notas
Lukas Yiorkas

**Lukas Yiorkas** (en grego: **Λούκας Γιώρκας**), nado en Aradhippou, Larnaca o 18 de outubro de 1986 é un cantante chipriota, gañador da versión grega de The X Factor. En setembro de 2009, editou o seu primeiro álbum, Mazi, que foi disco de ouro.

Representou a Grecia no Festival da Canción de Eurovisión 2011 en Alemaña con Stereo Mike e a canción "Watch My Dance", quedando sétimos con 120 puntos.

## Carreira
### 2008-09: *Factor X*
Cancións cantadas por Lukas en *Factor X*:
*Gala 1 - "Eho Mia Agapi"
*Gala 2 - "Runaway"
*Gala 3 - "Agapi Ti Diskolo Pragma"
*Gala 4 - "S' Anazito Sti Saloniki"
*Gala 5 - "Bang Bang"
*Gala 6 - "Gia To Kalo Mou"
*Gala 7 - "I Balanta Tou Kir Mentiou"
*Gala 8 - "Instabile"
*Gala 9 - "Erotiko"
*Gala 10 - "Baby Don't Let Me Be Misunderstood"
*Gala 11 - "San Planodio Tsirko" (Primeira Canción)
*Gala 11 - "Party" (Segunda Canción)
*Gala 12 - "Didimotiho Blues" (Primeira Canción)
*Gala 12 - "Agriolouloudo" (Segunda Canción)
*Final: "Ladadika" (Primeira Canción), "Piretos", (Segunda Canción), "Party" (Canción final)

### Festival da Canción de Eurovisión 2011
O 11 de xaneiro de 2011, a Corporación de Difusión helénica de Grecia (ERT) anunciaba que Yiorkas era un dos seis participantes nunha final nacional para seleccionar a entrada de Grecia no Festival da Canción de Eurovisión 2011. Loukas quedou 7º con 120 puntos, pero no televoto público poñía 3º con 176 puntos.

## Discografía
* 2009: Mazi (EP)

### Sinxelos
*2011: "Watch My Dance" (con Stereo Mike)
*2011: "Gia Proti Fora"

## Notas
Viola (homónimos)

O termo **viola** pódese referir a:

## Botánica 
* '**Viola**', xénero de plantas de flor chamadas violas ou violetas.
***Viola riviniana*, viola brava.
***Viola tricolor*, herba da trindade;
***Viola odorata*, viola de cheiro.
***Viola palustris*, viola de braña.
***Viola canina*, viola de can.
***Viola x wittrockiana*, pensamento.

## Música 
* Viola, instrumento musical de corda semellante ao violín pero un pouco máis grande ca este.
* Viola, persoa que toca este instrumento, violista.
* Viola de gamba, viola que se tocaba apoiándoa no chan e entre as pernas.
* Viola de amor, instrumento barroco musical de corda (''viola d'amore* ou *viole d'amour'').
* Viola da braccio, instrumento musical de corda que se apoia no peito ou no ombreiro.
* Viola Profonda, instrumento musical de catro cuerdas, que esta colocado en tesitura e son entre a viola e o violoncelo.
* Lira viola, instrumento musical de corda.
* Viola (ópera), ópera de Bedřich Smetana.

O nome de varios instrumentos no universo lusófono, semellantes á guitarra mais historicamente diferentes:
Viola amarantina;
Viola beiroa;
Viola braguesa;
Viola caipira;
Viola campaniça;
Viola de arame madeirense;
Viola de arame micaelense;
Viola de arame terceirense;
Viola de cocho;
Viola toeira.

## Topónimos 
* Viola, Italia, vila e comuna italiana.
* Viola, Arcansas, vila do estado de Arcansas.
* Viola, Delaware, vila do estado de Delaware.
* Viola, Illinois, vila do estado de Illinois.
* Viola, Kansas, vila do estado de Kansas.
* Viola, Nova York, vila do estado de Nova York.
* Viola, Tennessee, vila do estado de Tennessee.
* Viola, Wisconsin, vila do estado de Wisconsin.

## Outros 
* 1076 Viola, un asteroide
* Viola di mare, filme italiano.
* Roberto Eduardo Viola, militar arxentino do Proceso de Reorganización Nacional.
* Paulo Sérgio Rosa, xogador brasileiro de fútbol.

## Notas
Violeta

O termo **violeta** pódese referir a:

* **Violeta**, calquera planta de flor do xénero  ***Viola***, violas.
* **Violeta**, cor común das violetas cor intermedia entre o azul e o púrpura.
* **Violeta**, nome feminino.

## Persoas 
* **Violeta Parra**, (1917), folclorista chilena;
***Violeta Chamorro**, (1929), política, xornalista e editora nicaraguana, presidenta de Nicaragua dende 1990 até 1997;
* **José Luis Violeta**, futbolista aragonés;
***Violetta Villas**, (1938) soprano lírica belga de orixe polonesa.

## Cultura 
* ***Violeta se fue a los cielos***, biografía de Violeta Parra feita por Ángel Parra en 2006;
* ***Violeta se fue a los cielos***, película de Andrés Wood de 2011 sobre o libro anterior;
***Azul Violeta**, banda latina mexicana de rock;
***Ornatos Violeta**, banda portuguesa de rock alternativo;
* ***Violeta Violeta***, álbum de estudio da banda de rock alternativa norueguesa Kaizers Orchestra.

## Véxase tamén 
### Outros artigos 
**Violet*
* Violeta africana
Sergio Sauca

**Sergio Sauca Carrera**, nado en Madrid o 22 de xaneiro de 1963, é un xornalista español.

## Traaxectoria 
Especializado en información deportiva, licenciouse en Ciencias da Información, rama Xornalismo, pola Universidade Complutense de Madrid. A súa primeira experiencia laboral foi en Radio España en 1983, cando aínda non finalizara os seus estudos universitarios.

En 1987 ingresa en Televisión Española, presentando o espazo *Teledeporte*. Posteriormente, entre 1990 e 1993, fíxose cargo da información deportiva da primeira edición do *Telediario*.

Desde 1993 estivo vinculado á Liga de Campións de fútbol, desenvolvendo labores de presentador, editor ou comentarista de partidos. Entre outros eventos deportivos, realizou a cobertura dos Xogos Olímpicos de Barcelona 1992, Atlanta 1996, Atenas 2004 e Pequín 2008, e dos Campionatos do Mundo de Fútbol de Estados Unidos 1994, Francia 1998, Alemaña 2006 e Suráfrica 2010; as Eurocopas de Inglaterra 1996 e Bélxica-Holanda 2000 e de varias Copas Davis de tenis.

Desde 1997 presentou a franxa de deportes do *Telediario*, na edición de fin de semana ata setembro de 2009 e na segunda edición diaria desde esa data ata o verán de 2012. Tras uns meses en retransmisións deportivas (Champions League), en xaneiro de 2013 o seu rostro regresou ao informativo diario, neste caso, á edición das 15 horas, presentada por Ana Blanco.

En canto ás súas colaboracións en prensa escrita, a lista de publicacións inclúe El Semanal, El Mundo e Ronda Iberia.

E polo que se refire ás colaboracións radiofónicas, colabora no programa dirixido e presentado por Pepa Fernández *No es un día cualquiera* (en Radio Nacional de España), nas súas edicións do sábado.

Formou parte activa dos equipos de traballo que conseguiron dous premios Ondas, en 1992 con motivo da cobertura dos Xogos Olímpicos e en 2011, aos Servizos Informativos de TVE.

## Notas
Rego do Batán

O **rego do Batán** é un afluente do río Támoga que transcorre pola provincia de Lugo.

## Galería de imaxes 

Ficheiro:Ponte Vella de Martiñán.jpg|O rego do Batán ó seu paso pola Ponte Vella de Martiñán.

## Véxase tamén 
### Outros artigos 
* Ríos de Galicia
Sandra Daviú

**Sandra Daviú**, nada en Barcelona o 22 de marzo de 1975, é unha presentadora española de televisión.

## Traxectoria profesional 
É licenciada en Ciencias da Información pola Universidade Autónoma de Barcelona. Comezou a súa carreira como presentadora, redactora e comentarista da canle temática Teledeporte.

Posteriormente, entre 2001 e 2005, pasou a presentar *Escuela del deporte* en La 2 xunto a Carlos Beltrán e Estela Giménez. En 2005 traballou no programa *España es* xunto con Mon Santiso e Belén Esteve, tamén en La 2. Foi ademais reporteira do programa *España directo* en La 1. Copresentou diversos programas en La 1 de TVE, como *Noche de baile* xunto ao coreógrafo Poty e *El disco del año* xunto a Carlos Lozano, ambos en 2006, ademais de conducir o programa de La 2 *La suerte en tus manos* ata 2008. Tamén comentou o sorteo de Nadal de 2007 xunto a Ana Belén Roy e presentou en La 2 o programa de fin de ano *Sol de medianoche*. Tamén no ano 2008 ela foi a encargada de retransmitir o Festival de Eurovisión de Baile 2008 que se fixo en Glasgow.

Sandra Daviú incorporouse a Antena 3 o 1 de agosto de 2008 onde pasou a presentar *El Diario*, despois de que a súa antiga presentadora, Patricia Gaztañaga, deixase o programa. En 2011 o programa foi cancelado. En 2010 presentou xunto a Jorge Fernández as Badaladas de Fin de Ano en Antena 3. En decembro de 2011 aparece no especial de famosos de *¡Ahora caigo!*, sendo unha deles. Era a número 2.

En 2012 encargouse da presentación de *Espejo Público* durante os meses de xullo e agosto para cubrir as vacacións de Susanna Griso.

Desde marzo de 2013 e ata xullo de 2013 Sandra Daviú presentou novamente en Televisión Española o programa *La suerte en tus manos*.

En xuño de 2013, confírmase que Sandra Daviú volverá encargarse da versión estival de *Espejo público*, entre os meses de xullo e agosto. Comeza a presentalo o día 15 de xullo.

## Notas 
## Véxase tamén 
### Ligazóns externas 
* Web oficial de Sandra Daviú
Natália Kelly

**Natália Kelly**, nada o 18 de decembro de 1994 en Hartford, Connecticut, Estados Unidos, é unha cantante austríaca, filla dun pai estadounidense e nai brasileira; Kelly actualmente reside en Bad Vöslau, Baixa Austria. Kelly representou a Austria no Festival da Canción de Eurovisión 2013.

## Traxectoria
### 2000-04: Primeiros anos
Kelly mudouse dos Estados Unidos a Austría á idade de seis anos en 2000. É filla dun home de negocios americano con raíces austríacas e irlandesas e unha nai brasileira, Kelly empezou coa música a unha idade moi temperá. En 2004, á idade de dez anos, ela era membro da ópera dos nenos na produción de In 80 Tagen um die Welt (A volta ao mundo en 80 días) no teatro de estado de Baden. Nos anos seguintes, Kelly participou en varias competicións, incluíndo Prima La Musica en música clásica.

### 2005-07: Gimme 5
Entre 2005 e 2007, Kelly era membro do grupo de nenos, Gimme 5, que tiña un contrato firmado con Universal Music, co produtor Alexander Kahr.
### 2011: A Voz
En 2011, Kelly gañaba un espectáculo de talento austríaco moi popular chamado A Voz (non ser confundido coa franquía internacional A voz), e recibía un contrato de gravación de Alexander Kahr.
### 2013: Festival da Canción de Eurovisión e *Natália Kelly*
O 15 de febreiro de 2013, Kelly entraba na selección nacional austríaca para o Festival da Canción de Eurovisión 2013, coa súa canción "Shine". No peche de votación, Kelly recibira 32 puntos do voto de xurado, e 38 puntos do televoto, dando un total de 70 puntos e recibindo o primeiro lugar, e deste xeito ela era seleccionada para representar Austria no Festival da Canción de Eurovisión 2013 en Malmö, Suecia. O seu álbum de debut, Natália Kelly, foi lanzado mundialmente o 12 de abril de 2013.

## Discografía
### Álbums
### Singles
## Notas
Urueña

**Urueña** é un concello español da provincia de Valladolid na comunidade de Castela e León. Foi declarada Conxunto Histórico-Artístico no ano 1975. En 2007 foi declarada Vila do Libro, distintivo que só teñen outras 14 localidades de Europa, Estados Unidos e Asia.

## Xeografía 
O concello atópase na bisbarra Tierra de Campos, localizado sobre un outeiro, nos contrafortes dos Montes Torozos.

## Galería de imaxes 

Ficheiro:Urueña muralla1 lou.jpg|Muralla da vila
Ficheiro:Urueña castillo1 lou.jpg|Castelo de Urueña
Ficheiro:Urueña arcovilla2 lou.jpg|*Arco de la Villa*

## Notas 
## Véxase tamén 
### Outros artigos 
*Lista de concellos de Valladolid
La Verdad (Santiago de Compostela, 1916)

***La Verdad*** foi un periódico publicado en Santiago de Compostela en 1916.

## Historia e características 
Subtitulado *Semanario católico de intereses religiosos, científicos, literarios, regionales*, apareceu en 1916. Periódico de tendencia maurista, estaba dirixido por Antonio Cruz de la Riva, baixo o influxo do concelleiro Juan Moreno Tilve.

## Véxase tamén 
### Bibliografía 
* 
* 
*
Viola brava

A **viola brava** ou violeta brava (***Viola riviniana***), é unha flor do xénero *Viola* da familia das violáceas. É natural de toda Europa e do norte de África (Alxeria, Marrocos, Tunisia) até o Líbano. É común nos prados húmidos e corredoiras sombrizas de toda Galiza.

## Descrición 
Planta herbácea, perenne, de deitada a ascendente, duns 20&nbsp;cm.

Follas simples, pecioladas, de limbo suborbicular e base a xeito de corazón; as basais, en roseta e as caulinares, alternas; con estípulas filamentosas.

Flores sen cheiro, solitarias, de cor azul violeta, de até 25&nbsp;mm de diámetro, cigomorfas (de simetría bilateral). Periantio con 5 sépalos agudos e 5 pétalos, o inferior dos cales presenta un esporón. Androceo formado por cinco estames, coas anteras aplicadas arredor do ovario, que é unilocular, con estilo sinxelo. Florean no período de abril a maio no hemisferio norte.

Froito glabro, duns 10&nbsp;mm, tipo cápsula, dehiscente en tres valvas, expulsando as sementes, que son de cor acastañada e miden uns 2&nbsp;mm.

## Hábitat 
O seu hábitat son as fragas, sebes e áreas arbustivas, tanto en carballeiras e faiais de montaña, coma en bosques de ribeira e incluso formacións de carballo anano.

En Galiza é moi común nos bosques e prados, sendo a especie de *Viola* máis común das carballeiras, clareiros de bosque e prados húmidos e sombrizos do país, acompañada moitas veces de cáncaros e fentos. En Galiza florea entre marzo e xuño.

## Taxonomía 
*Viola riviniana* foi descrita por Rchb. e publicado en * Iconogr. Bot. Pl. Crit. 1: 81*, no ano 1823.
;Etimoloxía:
Foi nomeada en honra do botánico alemán, Augustus Quirinus Rivinus (1652-1722).

## Usos e aplicacións 
Medicinal contra a tose, sudorífica e expectorante. Obtéñense esencias que se utilizan en perfumaría.

Son purgantes e vomitivas cando se comen, polo que o gado as rexeita.

## Notas 
## Véxase tamén 
### Bibliografía 
* Partridge, James (2007) Viola × bavarica: the punctual Dog-violet BSBI News 106:8-9 (illustrated with colour photographs on inside back cover of this edition) 
* Werner Rothmaler, E. Jäger, Klaus Werner: *Exkursionsflora von Deutschland.* Bd 4. Fischer, Jena 1958, Spektrum Akad. Verlag, Heidelberg 2000. ISBN 3-334-60831-X, ISBN 3-8274-1496-2
* Rudolf Schubert, Günther Wagner: *Botanisches Wörterbuch.* UTB. Ulmer, Stuttgart 1988, 1993, 122000. ISBN 3-8252-1476-1
* Ruprecht Düll, Herfried Kutzelnigg: *Taschenlexikon der Pflanzen Deutschlands.* Quelle & Meyer, Wiebelsheim 2005. ISBN 3-494-01397-7

### Ligazóns externas 
* Taxonomía de *Viola riviniana* 
*Páxina de GRIN 
* Flora de Francia 
* Páxina de hoseito
Herba da trindade

A **herba da trindade** (***Viola tricolor***) é un pensamento bravo común de Europa, que medra como anual ou de curta vida perenne. Foi introducida en América do Norte, onde se espallou moito. É a proxenitora do cultivado **pensamento** (*Viola tricolor hortensis*); antes de que o pensamento fose desenvolvido, "pensamento" era un apelativo alternativo da forma brava.

## Etimoloxía 
O nome vulgar galego, pode que veña polas tres cores que adoita ter a flor; igualmente que en inglés recibe o nome de *three faces in a hood* (tres faces nunha carapucha) ou *wild pansy* (pensamento bravo).

## Descrición 
É unha pequena planta de hábito rubideiro, acadando polo menos 15&nbsp;cm de altura, con flores de 15&nbsp;mm de diámetro. Medra en pasteiros baixos, en solos acedos ou neutrais. Acepta media sombra. Florea borealmente de abril a setembro; poden ser púrpuras, azuis, amarelas ou brancas. Son hermafroditas e autofértiles, polinizado por abellas.
miniatura|Exemplo da flor.

## Taxonomía 
*Viola tricolor* foi descrita por Carl von Linné e publicado en *Species Plantarum 2: 935–936*, no ano 1753. (1 de maio de 1753)
;Variedades aceptadas:
* *Viola tricolor f. tenella* (Muhl.) Farw.
;Sinonimia:

## Uso medicinal 
Ten unha longa historia de uso coma menciña. Foi recomendada, ademais doutros usos, en tratamento da epilepsia, da asma, doenzas da pel e eccemas. Ten propiedades expectorantes, contra a bronquite, Tose ferina ou tose convulsa. Tamén é diurético, liderando o seu uso en tratar reumatite e cistite.

As flores serven como tintura amarela, verde, azul verde, mentres as follas poden usarse para facer un indicador químico.

Moito antes do desenvolvemento de híbridos, esta especie asociouse co "pensamento" na "linguaxe das flores", polo seu apelativo de pensamento: así Ofelia di en *Hamlet* de William Shakespeare, "There's pansies, that's for thoughts" (hai "pensamentos" que son pensamentos). E o que tiña Shakespeare en mente era a "herba da trindade" ou "pensamento bravo", non os modernos pensamentos de xardín.

Shakespeare fai unha referencia máis ao "pensamento bravo" n'*O soño dunha noite de San Xoán*. Oberón envía a Puck a apañar "unha floriña" que se había chamar "Amor na preguiza".

## Notas 
## Véxase tamén 
### Ligazóns externas 
* Ligazóns a imaxes, colleccionadas por Texas A&M University Bioinformatics Working Group 
* Información da especie en *Plants for a Future database*
Viola de can

A **viola de can** ***Viola canina*** é unha especie de viola. Atópase en Eurasia.

## Descrición 
É unha planta herbácea perennifolia, hemicrptófita de talo ascendente ou erecto e sen roseta basal. As follas son ovadas e máis ou menos cordadas cara e base. As estípulas son estreitamente lanceoladas e dentadas ou fimbriadas. As flores son solitarias, e nacen de longos pedúnculos axilares. Os sépalos son lanceolados, e presentan uns apéndices acrescentes durante a frutificación. Os pétalos son dun azul intenso, cun espolón curto (até 5&nbsp;mm). O froito é unha cápsula trígona.
É unha especie que a miúdo costa recoñecer e que presenta unha gran variabilidade. Diferénciase do grupo da *Viola sylvestris* Lam., pola ausencia de roseta de follas basais, carácter que ás veces non é doado apreciar. Por outra banda, téñense descrito subespecies de validez non moi clara como as *montana* (L.) Hartm. e *silvensis* (Font Quer) O.Bolòs et Vigo.

## Hábitat 
Atópase nos clareiros dos bosques de piñeiro negral, matogueiras altimontanos (xunto a *Rhododendron ferrugineum, queiroas *Calluna vulgaris* etc.) e nos pasteiros alpinos acidófilos.

## Taxonomía 
*Viola canina* foi descrita por Carl von Linné e publicado en *Species Plantarum 935'', no ano 1753.

## Notas 
## Véxase tamén 
### Bibliografía 
* Böcher, T. W. 1978. Greenlands Flora 326 pp.
* Scoggan, H. J. 1978. Dicotyledoneae (Saururaceae to Violaceae). 3: 547–1115. In Fl. Canada. National Museums of Canada, Ottawa.

### Ligazóns externas
Tenemos que hablar

***Tenemos que hablar*** foi un programa de televisión presentado por Ana García Lozano. Emitiuse desde o 4 de marzo ata o 14 de xuño de 2013 de luns a venres de 18:30 a 19:30 en La 1 de Televisión Española.

## Historia 
*Tenemos que hablar* estreouse o luns 4 de marzo de 2013 ás 18:30. O programa substituíu os primeiros sesenta minutos do programa *+Gente*, que acurtou a súa duración unha hora debido aos seus baixos datos de audiencia. Desde o 27 ata o 31 de maio do mesmo ano, *Tenemos que hablar* pasou a emitirse desde as 19:20 ata as 20:20 horas debido aos seus discretos datos de audiencia. Aínda así, á semana seguinte recuperou o seu horario anterior ao empeorar os seus rexistros de audiencia. Finalmente, malia os esforzos da cadea pública por revitalizar a tarde de La 1, o *talk show* de Ana García Lozano despediuse o 14 de xuño de 2013 tras non enganchar á audiencia. para tratar algúns dos temas, dos cales están presentes dous cada día, un cun perfil máis técnico e outro máis psicolóxico:
* Ángela Borja, coach.
* Marc Vidal, emprendedor.
* Laura García Agustín, psicóloga.
* Javier Urra, temas de infancia e xuventude.
* Ramón Sánchez-Ocaña, temas de saúde.
* Rosetta Forner.

Ao comezo de cada programa, tras unha presentación en imaxes, analízase con eles o tema en profundidade. Ademais, durante o espazo, opinan e orientan aos invitados que o requiran. Trátase dun programa de participación aberta, no que se require a participación tanto do público do estudo como os espectadores para elixir a noticia do día como para saber a súa opinión. Así, no programa tamén ten o seu oco a experiencia dos usuarios, que poden contar a súa propia historia, propoñer temas e suxerir invitados afectados polos asuntos que se traten.

## Audiencias 
## Notas 
## Véxase tamén 
### Ligazóns externas 
*Sitio web oficial
Redención Campesina

***Redención Campesina*** foi un semanario editado en Santiago de Compostela entre 1919 e 1921.

## Historia e características 
Subtitulado *Semanario Social Anticaciquil*, apareceu o 30 de decembro de 1919 como continuación de *El Ideal Campesino*.. Dirixido por Domingo Carreira Botana, posteriormente foi substituído por Adolfo Gómez Portela, o propietario e xerente era Ricardo García Otero, párroco de Aríns. Proclamábase "defensor de los intereses agrícolas de Conjo, Ames y otros Ayuntamientos". De tendencia social-católica, publicábase con censura eclesiástica. Cesou a súa publicación no verán de 1920, e volveu aparecer o 27 de outubro. Publicou artigos sobre cuestións sociais e información sobre mitins e actividade societaria na bisbarra. Apareceron algúns contos en galego. J. M. Palomares afirma que seguía publicándose en 1921.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
Jorge García Torre

**Jorge García Torre**, coñecido como **Jorge**, nado en Xixón o 13 de xaneiro de 1984, é un futbolista profesional español. Xoga como defensa central na Unió Esportiva Llagostera da Segunda División.

## Traxectoria 
Nado na cidade asturiana de Xixón, Jorge comezou nos equipos de fútbol base do Estudiantes de Somió antes de incorporarse á canteira do Real Sporting de Gijón. No ano 2000, durante a súa etapa en categoría cadete, proclamouse campión de España cos xixoneses.

No ano 2003, debutou co Real Sporting de Gijón "B" e, posteriormente, fíxoo tamén co primeiro equipo na tempada 2005-06 da man do adestrador Ciriaco Cano. Na campaña 2007-08, formou parte dos xogadores que lograron o ascenso a Primeira División do Sporting, sendo titular no partido definitivo ante o Eibar no estadio El Molinón.

No verán de 2009, despois dunha tempada con pouca participación en Primeira, foi cedido ao Club Gimnàstic de Tarragona, de Segunda División. Unha vez finalizado o período de préstamo regresou ao Sporting para a campaña 2010-11 en Primeira. Tras contar, de novo, con poucos minutos no conxunto branquivermello, decidiu desvincularse do club en agosto de 2011 para fichar polo Real Murcia C. F., onde se converteu nunha das pexas fundamentais do once na súa etapa en Segunda División. O 16 de xullo de 2013 converteuse en novo xogador do Club Deportivo Lugo da mesma categoría, onde tras non gozar de minutos de xogo rescinde o seu contrato e asina co UE Llagostera.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Perfil en Transfermarkt
Jorge García

**Jorge García** pode referirse a:
* **Jorge García Santos** (1957), xogador de fútbol galego.
* **Jorge Garcia** (1973), actor estadounidense.
* **Jorge García Vega** (1976), xogador de balonmán español.
* **Jorge García** (1977), xogador de baloncesto español.
* **Jorge García Torre** (1984), xogador de fútbol español.
* **Jorge Cruickshank García** (1916-1989), avogado e político mexicano.
* **Jorge Luque García** (1981), xogador de fútbol español.
* **Jorge Perona García** (1982), xogador de fútbol español.
División de Honra de Rugby 1974-1975

A **tempada 1974-1975 da Liga Nacional de rugby** foi a oitava edición da máxima categoría do rugby en España. A liga contou con 10 equipos. O calendario da competición estivo formado por 18 xornadas. Nel enfrontáronse entre si tódolos equipos a dúas voltas. Ó remate do campionato o CD Arquitectura de Madrid saíu campión por segundo ano seguido.

## Sistema de puntuación 
O sistema de puntuación foi o seguinte:
* 2 puntos por vitoria.
* 1 punto por empate.
* 0 puntos por derrota.
* 1 punto por encontro xogado.

## Clasificación 
|-
!bgcolor="#efefef" width="20"|Posto
!bgcolor="#efefef" width="200"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|PF
!bgcolor="#efefef" width="20"|PC

|- bgcolor=#99ccff align=center
| 1 ||align=left|  **CD Arquitectura** 
|bgcolor=#ffffa5|**51**|| 18 || 16 || 1 || 1 || 337 || 121

|- bgcolor=#EFEFEF align=center
| 2 ||align=left|  CR Cisneros 
|bgcolor=#ffffa5|**42**|| 18 || 11 || 2 || 5 || 195 || 139

|- bgcolor=#EFEFEF align=center
| 3 ||align=left|  CAU Madrid 
|bgcolor=#ffffa5|**38**|| 18 || 9 || 2 || 7 || 197 || 172

|- bgcolor=#EFEFEF align=center
| 4 ||align=left|  Canoe NC
|bgcolor=#ffffa5|**35**|| 17 || 8 || 2 || 7 || 214 || 178

|- bgcolor=#EFEFEF align=center
| 5 ||align=left|  CN Barcelona 
|bgcolor=#ffffa5|**35**|| 17 || 9 || 0 || 8 || 186 || 157

|- bgcolor=#EFEFEF align=center
| 6 ||align=left|  UE Santboiana 
|bgcolor=#ffffa5|**35**|| 18 || 7 || 3 || 8 || 182 || 187

|- bgcolor=#EFEFEF align=center
| 7 ||align=left|  At.San Sebastián 
|bgcolor=#ffffa5|**31**|| 18 || 6 || 1 || 11 || 206 || 274

|- bgcolor=#EFEFEF align=center
| 8 ||align=left|  CDU Valladolid 
|bgcolor=#ffffa5|**30**|| 18 || 4 || 4 || 10 || 143 || 204

|- bgcolor=pink align=center
| 9 ||align=left|  RACA 
|bgcolor=#ffffa5|**30**|| 18 || 6 || 0 || 12 || 174 || 244

|- bgcolor=#F08080 align=center
| 10 ||align=left|  FC Barcelona 
|bgcolor=#ffffa5|**29**|| 18 || 5 || 1 || 12 || 150 || 308

|- bgcolor=#ffffff align=center
|colspan="15"|Un encontro quedou suspendido.
----
>>>
----
En **azul**  o campión de liga (1º).  En **rosa**  a posición de promoción de permanencia (9º). En **vermello**  a posición de descenso directo (10º).
|}

* O **CD Arquitectura** conseguiu o campionato nacional de liga, con 51 puntos en 18 xornadas. Foi o 2º título de liga para o club madrileño.

## Véxase tamén 
### Ligazóns externas 
* Anuario 1974/1975 da Federación Española de Rugby 
----
Fernando Ariel Barboza Rilo

**Fernando Ariel Barboza Rilo**, nado en Montevideo o 12 de maio de 1964 e finado na mesma cidade o 1 de setembro de 2014, foi un futbolista uruguaio que xogaba na demarcación de dianteiro.

## Traxectoria 
Comezou a súa traxectoria no fútbol profesional no Nacional de Montevideo en 1983, despois xogou cedido en equipos uruguaios coma o Rampla Juniors FC e o Central Español FC antes de xogar cedido no Celta de Vigo a fase de ascenso a Primeira da tempada 1986/87.

Ese ano un dos puntais da dianteira celeste, Pichi Lucas, lesionouse o menisco no penúltimo encontro do torneo regular polo que se perdería toda a fase de ascenso, así é como chega Barboza a Vigo para acompañar a Baltazar na dianteira, por un prezo de 3 millóns de pesetas por oito encontros e catro goles, que axudaron a acadar o ascenso na liguilla de promoción.

Ao ano seguinte o Celta tentou por tódolos medios facerse cos servizos do dianteiro charrua pero as altas pretensións do Naciontal de Montevideo fixeron imposíbel a operación, pese a que o xogador demostrou a súa preferencia por Vigo.

Porén ese mesmo ano ficharía por outro equipo da Liga Española, o Elche CF na Segunda División onde xogou dous anos, no primeiro acadando o ascenso a Primeira e outra vez o descenso á seguinte, con non moita sorte, xa que so marcaría un gol por tempada.

A partir dese ano cambiaría de equipo con bastante asiduidade, pasando po Wanderers FC, Novelda CF, Deportivo Quito, Tanque Sisley, CA Progreso, Villa Española, Club Bella Vista, Rocha FC, Colón Fútbol Club, CA Basáñez, Estoril, LDU Quito, Gimnástico e Salus Football Club.

Unha vez retirado do fútbol converteuse no secretario da FAP, Federación Americana de futbolistas Profesionales.
Gran Reserva. El origen

***Gran Reserva. El origen*** é unha serie española de televisión producida por Bambú Producciones para La 1 e estreada o 13 de maio de 2013. Trátase da orixe da serie *Gran Reserva*, emitida anteriormente.

## Historia 
*Gran Reserva. El origen* é unha serie de televisión de emisión diaria, creada a partir da idea orixinal de Ramón Campos, máximo responsable da produtora Bambú Producións, da ficción de prime time *Gran Reserva*. Remóntase corenta e cinco anos no pasado (século XX, 1967) dos acontecementos que suceden na serie orixinal. A serie comezou as súas emisións diarias o 13 de maio de 2013 en La 1 de Televisión Española, e é transmitida de luns a venres de 16:30 a 17:30 horas.

## Argumento 
Tres grandes familias adegueiras que habitan en Lasiesta deberán loitar por ser os mellores no seu oficio de devandito lugar.

* **A familia Cortázar** composta por Alejandro Cortázar (o dono das viñas Cortázar) e os seus catro fillos Vicente, Rafael, Elena e Gabriel. Tamén entrará a formar parte da familia Rosalía (muller de Vicente).
* **A familia Reverte** está composta por Ricardo Reverte (xefe das adegas) e a súa esposa Renata. Tamén viven con eles os seus fillos Jesús e Adolfo. Sofía chegará a Lasiesta e namorarase de Adolfo. 
* **A familia Miranda**, composta por Santiago Miranda (o dono das mesmas adegas), o seu fillo Luis e a súa dona Elvira.

## Personajes 
### Os Cortázar e achegados 
* José Manuel Cervino como **Don Alejandro Cortázar**.
* Víctor Clavijo como **Vicente Cortázar**.
* Pau Roca como **Rafael Cortázar**.
* Marta Torné como **Elena Cortázar**.
* Javier Pereira como **Gabriel Cortázar †**.
* Mamen Camacho como **Rosalía Ortiz de Cortázar**.
* Álex Angulo  como **Eduardo Matute**.
* Yolanda Ulloa como **Inés Mendoza de Matute**.
* Carlota Olcina como **Manuela Matute Mendoza**.
* Sergio Mur como **Roberto Vega**.
* Álex Barahona  como **Andrés Guillén**.

### Os Reverte e achegados 
* Carlos Álvarez-Novoa  como **Don Ricardo Reverte †**.
* Petra Martínez como **Renata Ramos**.
* Alberto San Juan como **Jesús Reverte**.
* Pablo Castañón como **Adolfo Reverte**.
* Verónica Sánchez como **Sofía Ruiz**.

### Os Miranda e achegados 
* Manuel de Blas como **Don Santiago Miranda**.
* Jesús Olmedo como **Luis Miranda**.
* Silvia Marsó como **Elvira Prieto**.
* Lucía Martínez como **Laura Miranda**.

### Xente do pobo 
* Pastora Vega  como **Pilar Jiménez**.
* Paula Prendes como **Carolina Jiménez**.
* Joaquín Climent como **Dimas**.
* Cesáreo Estébanez  como **Teodoro Ortega**.
* Elio González como **Ángel Ortega**.
* José Ángel Egido como **Bernardo Cela**.
* Blanca Jara como **Asunción Cela Ontiveros**.
* Marta Calvó como **Clotilde Ontiveros de Cela**.

## Episodios e audiencias 
## Notas 
## Véxase tamén 
### Outros artigos 
* Gran Reserva

### Ligazóns externas 
* Sitio web oficial
La Redención

***La Redención*** foi un semanario editado en Padrón entre 1918 e 1922.

## Historia e características 
Subtitulado *Publicación Regionalista de la Federación de Agricultores del Partido de Padrón. Defiende la causa de la libertad y del derecho*, apareceu o 30 de agosto de 1918. Foi continuación de *Unión Agraria*. Estaba dirixido nun principio por Andrés Sánchez Adanza e cara a finais de 1921 asumiu a dirección José Pasín Romero. Entre os seus colaboradores figuraban Manuel Lueiro Edreira (que asumiu o posto de redactor-xefe en outubro de 1919), Ramón Graña e o poeta Manuel Antonio.

## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia da Coruña
Violeta (cor)

O **violeta** é a cor que se percibe ante a fotorrecepción dunha luz cuxa lonxitude de onda dominante mide entre 380 e 420&nbsp;nm. Atópase entre o azul e o púrpura, polo que tamén pode denominarse azul púrpura. A referencia orixinaria da cor violeta son os pétalos das plantas homónimas do xénero *Viola*, como por exemplo a violeta común (*Viola odorata*) ou a violeta brava (*Viola riviniana*).

Atópase estandarizado en catálogos de cores e inventarios cromáticos, servindo este violeta «estándar» coma modelo e referente para a cor violeta. O violeta estándar pode verse na imaxe da dereita, os valores que se dan debaixo corresponden ao mesmo.
A denominación de cor «violeta» abrangue un conxunto de coloracións semellantes á cor estándar, **violáceas**. O **lila** e o **malva** son variantes desta cor.

## Etimoloxía 
:A verba **violeta** deriva do francés *violette*, este do francés antigo *viole*, e este do latín *vĭŏla*, que designa a planta homónima, e que é cognado co grego *ἴον* (*ion*), ‘violeta’, probabelmente derivado dunha lingua mediterránea pre-indoeuropea.

## Galería de imaxes 

Purpleflower_Violet.JPG|As flores das violas bravas, son desta cor
Améthystre sceptre2.jpg|Ametistas
Vaucluse lavanda.jpg|Leiras de cantroxos en Vaucluse (Provenza)
Wilde Malve.JPG|A cor malva é un violeta pálido. Flor da familia da malva.
Chasublepurple.jpg|Un crego anglicano coa casula violeta
File:Iris sanguinea 2007-05-13 361.jpg|Flores de lirios. 
File:- Crocus -.jpg|Flores de tollemerendas (*Crocus*)
File:Pensées violettes et noires.JPG|Pensamentos
File:Aubergine.jpg|Unha berinxela
Image:Malva. Galicia (Spain).jpg|Flor dunha malva en Galiza.

## Notas 
## Véxase tamén 
* Ultravioleta
* Púrpura
Malva (homónimos)

O termo **Malva** pode referirse a:

****Malva***, xénero de plantas pertencentes á familia Malvaceae:
****Malva**, especie *Malva sylvestris*, malva brava ou malva común.
***Malva (cor)**, tonalidade da cor violeta;
***1072 Malva**, asteroide.

Como topónimo, pode referirse a:

;Fóra de Galiza

;En Castela e León
***Malva**, vila española pertencente á provincia de Zamora.

;En Romanía
***Malva**, antiga vila romana na actual Romanía. 

;Na India
***Malva**, transcrición alternativa para a rexión e o estado indio de Malwa.

## Véxase tamén
### Outros artigos
Lila

O termo **lila** pódese referir a:

* **Lila**, especies de flor do xénero ***Syringa***.
****Lila**, a especie *Syringa vulgaris*, arbusto ornamental de flores moi recendentes.
* **Lila**, variedade da cor violeta, cor entre azul e rosa, como as flores da lila.
* ***lila*** (‘pasatempo divino’, na antiga lingua sánscrita da India), actividade que realiza un deus, sempre coa finalidade de se divertir.

## Persoas 
* **Lila Lee** (1901-1973), actriz estadounidense do cinema mudo.
* **Lila Downs** (1968-), cantante mexicana.
* **Lila Covas** (Mário Covas Júnior), 1930, enxeñeiro e político brasileiro. 
* **Lila Kedrova**, 1918, actriz rusa, naturalizada francesa.
* **Lila Cheney**, personaxe ficticio no Universo Marvel.

## Véxase tamén 
*Lille
Ice Bound: A Woman's Survival at the South Pole

'''''Ice Bound: A Woman's Survival at the South Pole''''' é un telefilme dirixido por Roger Spottiswoode que se estreou na CBS no 2003. Está protagonizado por Susan Sarandon, que interpreta o papel de Jerri Nielsen, unha doutora destinada no Polo Sur que descobre que ten cancro de mama.

## Sinopse 
A doutora Jerri Nielsen deixa a súa vida en Ohio para apoiar ó grupo de médicos dunha illada estación de investigación no Polo Sur. Jerri descobre que é ten un tumor canceríxeno, altamente agresivo e de rápido crecemento. Afastada da civilización, Jerri deberá someterse a sesións de quimioterapia para poder sobrevivir, mentres un grupo de salvamento viaxa ós confíns da Terra para intentar rescatala e levala a un hospital.

## Personaxes 
* Susan Sarandon como Jerri Nielsen
* Aidan Devine como John Penny
* Cynthia Mace como Claire Furinski
* Paulino Nunes como Rafe Pollard 
* Steve Cumyn como Sandy
* Kenneth Welsh como Ben Murdoch

## Véxase tamén 
### Ligazóns externas 
* 
* Ficha en AllMovie
Unión Agraria

***Unión Agraria*** foi o nome de dúas publicacións:

****Unión Agraria***, periódico publicado en Padrón entre 1916 e 1917.
****Unión Agraria***, periódico publicado en Cospeito en 1934.
Unión Agraria (Padrón)

***Unión Agraria*** foi un periódico editado en Padrón entre 1916 e 1917.
## Historia e características 
Subtitulado *Periódico mensual. Órgano de la Federación de Agricultores del Partido Judicial de Padrón*, apareceu en agosto de 1916. Dirixido por Andrés Sánchez Gómez Adanza, avogado e presidente da Federación, entre os seus colaboradores están Balseiro Quirós e Ortiz Novo. Foi continuado por *La Redención*.

## Véxase tamén 
### Bibliografía 
*
Franz Abt

miniatura|Retrato de Franz Abt, da portada dunha edición das súas cancións
**Franz Wilhelm Abt**, nado o 22 de decembro de 1819 e finado o 31 de marzo de 1885 foi un compositor e director coral alemán. Compuxo arredor de 3000 obras, a maioría de música vocal. Moitas das súas cancións cantáronse universalmente no seu tempo, e lograron un lugar no repertorio popular, facéndoo del un recoñecido director coral e pasando boa parte dos seus últimos trinta anos de vida como director convidado de coros en Europa e nos Estados Unidos.

## Traxectoria 
Abt naceu en Eilenburg na Saxonia prusiana, fillo dun pastor protestante e pianista de talento, quen lle deu as primeiras leccións musicais. Máis tarde estudou teoloxía e música na Thomasschule Leipzig e na Universidade de Leipzig e fixo amizade con Albert Lortzing, Felix Mendelssohn e Robert Schumann.

Despois de morrer seu pai en 1837, Abt deixou os seus estudos teolóxicos para se centrar enteiramente na música, comezando a compoñer e publicar música, na súa maior parte obras para piano pensadas para a súa interpretación nos salóns de Leipzig. En 1841 Abt converteuse en *kapellmeister* en Bernburg e pouco despois en Zürich, converténdose en inmensamente popular, frecuentemente dirixindo composicións propias e dirixindo case todos os coros da cidade. En 1852 Abt volveu a Alemaña para se converter en director do teatro da corte en Braunschweig, posición que ocupou ata 1882., ou *Die stille Wasserrose* son facilmente confundidas con xenuinas cancións populares tradicionais. Abt escribiu tamén tres óperas, *Des Königs Scharfschütz*, *Die Hauptprobe* e *Reisebekanntschaften*.

## Notas
Vertixe (filme)

***Vertixe*** (en ) é un filme estadounidense dirixido e producido por Alfred Hitchcock que se estreou en 1958. Baséase na novela de 1954 ''D'entre les morts*, escrita por Boileau-Narcejac. O guión é obra de Alec Coppel e Samuel A. Taylor. Está protagonizado por James Stewart como o detective John "Scottie" Ferguson, que foi retirado forzosamente debido á súa vertixe clínica. Scottie é contratado como invesatigador privado para seguir a unha muller, Madeleine Elster (Kim Novak) que se comporta dun xeito peculiar.

O filme foi rodado en San Francisco, California, e nos Paramount Studios de Hollywood. Popularizou o travelling compensado, un efecto da cámara que distorsiona a perspectiva para crear desorientación, para simular a acrofobia de Scottie. Como resultado do seu uso no filme, o efecto é referido a miúdo como "o efecto*Vertigo*".

*Vertixe* recibiu críticas dispares na súa estrea, pero hoxe é considerado unha das obras clásicas da filmografía de Hitchcock e un dos traballos definitorios da súa carreira. No ano 2012, substituíu a *Cidadán Kane'' (1941) como o mellor filme xamais feito na clasificación do Instituto Británico de Cine. En 1996, o filme pasou por unha gran restauración para crear unha versión de 70mm e sistema de son DTS. Apareceu en numerosas ocasións entre os mellores filmes segundo o American Film Institute.

## Sinopse 
Scottie Fergusson (James Stewart) é un detective da policía de San Francisco que padece de vertixe. Cando un compañeiro cae ó baleiro dende unha cornixa mentres perseguen a un delincuente, Scottie decide retirarse. Gavin Elster (Tom Helmore), un vello amigo do colexio, contrátao para que vixíe á súa esposa Madeleine (Kim Novak), unha fermosa muller que está obsesionada co seu pasado.

## Personaxes 
* James Stewart como John "Scottie" Ferguson
* Kim Novak como Judy Barton/posing as Madeleine Elster
* Barbara Bel Geddes como Midge Wood
* Tom Helmore como Gavin Elster
* Henry Jones como Coronel
* Ellen Corby como Propietaria do hotel
* Konstantin Shayne como Pop Leibel
* Raymond Bailey como Doutor de Scottie
* Lee Patrick a condutora confundida con Madeleine (Judy)
* Margaret Brayton como vendedora de Ransohoff
* Fred Graham como Compañeiro policía de Scottie
* Alfred Hitchcock fai un cameo camiñando na rúa e carregando un maletín de trompeta

## Galardóns e nomeamentos 
* 1958: 2 nomeamentos ó Oscar: Mellor dirección artística e son.
* 1958: Festival de Cine de San Sebastián: Mellor director e actor.

## Notas 
## Véxase tamén 
### Ligazóns externas 
*
Cirrio cafre

O **cirrio cafre** (*Apus caffer*) é un paxaro apodiforme da familia dos apódidos. Como o resto dos cirrios, o cirrio cafre ten unhas patas moi curtas que emprega só para agarrarse en superficies verticais. Pasa a maior parte da súa vida no ar e aliméntase de insectos.

## Características 
Mide entre 14 e 15&nbsp;cm de lonxitude e ten, como os seus familiares, unha cola bifurcada curta e ás longas. É completamente escuro, excepto por unha mancha pálida na gorxa e outra preto do ano. Aseméllase moito ó cirrio pequeno, pero é máis fino e escuro.

## Distribución e costumes 
É nativo da África subsahariana, mais as súas poboacións téñense ampliado até Marrocos e o sur da Península Ibérica. As poboacións do norte de África e da península son migratorias. Tamén acostuma asentarse en estruturas feitas polo ser humano como pontes e edificios.

Esta especie aprópiase dos niños doutros paxaros como os cirrios pequenos e as andoriñas. Os propietarios orixinais do niño son expulsados e unha vez ocupado, o cirrio cafre fórrao con plumas e cuspe. Adoita poñer un ou dous ovos.

## Galería de imaxes 

Ficheiro:ApusCafferInFlight.jpg|*Apus caffer* voando.

## Véxase tamén 
### Ligazóns externas 
**Apus caffer* en Iucnredlist.org
Andrés Sánchez Adanza

**Andrés Sánchez Gómez-Adanza**, nado en Cabo de Cruz (Boiro) foi un avogado, xornalista e político galego.

## Traxectoria 
Fillo de José Sánchez Vázquez. Licenciado en Dereito pola Universidade de Santiago de Compostela. Estableceuse como avogado en Padrón. Foi presidente da Federación de Agricultores del Partido Judicial de Padrón (1916) e dirixiu os periódicos *Unión Agraria* e *La Redención*. Foi nomeado presidente honorario da Federación en 1921. Colaborou en *El Compostelano*. No franquismo foi Xuíz municipal de Santiago de Compostela (1944) e Xuíz da Pobra do Caramiñal.

Casou en Padrón con María de la Asunción Caamaño Patiño en 1916.
Presidente de Costa do Marfil

Esta é a lista dos presidente de Costa do Marfil de 1960 ata o presente.

## Véxase tamén 
* Primeiro Ministro da Costa do Marfil
* Costa do Marfil
SmartWings

**SmartWings** é unha aeroliña de baixo custo checa coa súa sede no aeroporto Václav Havel de Praga. É a marca de baixo custo da compañía Travel Service. SmartWings realiza voos a varios destinos europeos.

## Frota 

## Véxase tamén 
### Ligazóns externas 
* Páxina da aeroliña
Cocobacilo

[miniatura|[Coxiella burnetii, un exemplo de cocobacilo.]]
Un **cocobacilo** é un tipo de bacteria que ten unha forma intermedia entre a dos cocos (esféricas) e a dos bacilos (bastonciños alongados). Pode dicirse que os cocobacilos son bacilos moi curtos que se poden confundir con cocos. Exemplos de cocobacilos son *Haemophilus influenzae*, *Gardnerella vaginalis*, *Chlamydia trachomatis* e *Coxiella burnetti*.. Outros exemplos son *Aggregatibacter actinomycetemcomitans*, un cocobacilo gramnegativo que é frecuente na placas subxinxivais. Certas cepas de *Acinetobacter* poden crecer en medios sólidos como cocobacilos. *Bordetella pertussis* é outros cocobacilo gramnegativo responsable de causar a tose ferina. As bacterias do xénero *Brucella* son cocobacilos que producen a brucelose. Outro cocobacilo gramnegativo medicamente importante é *Haemophilus ducreyi*, que produce o chancroide transmitido sexualmente.

## Notas 
## Véxase tamén 
### Outros artigos 
* Coco
* Bacilo
* Espirilo
* Espiroqueta
Air Berlin

**Air Berlin** foi a segunda aeroliña máis grande de Alemaña, despois de Lufthansa, e a sétima europea en número de pasaxeiros. Operaba unha extensa rede de voos que inclúian destinos de vacacións na zona mediterránea, as illas Canarias e o norte de África ademais de destinos internacionais cara ao sueste asiático, o Caribe e as Américas. A aeroliña foi membro da alianza Oneworld e a súa subsidiaria austríaca Niki é membro afiliado da alianza.

Air Berlin concéntrabase en servir ás grandes cidades alemás e europeas para atraer tráfico de negocios. Voaba a un total de 25 cidades alemás, máis que calquera outra aeroliña. Os seus centros de operacións eran o aeroporto de Berlin-Tegel e o aeroporto de Düsseldorf.

O 15 de agosto Air Berlin declarouse insolvente e o 27 de outubro dese ano cesaron todos os seus servizos.

## Frota 
En decembro de 2015 a frota de Air Berlin estaba composta polos seguintes avións:

## Notas 
## Véxase tamén 
### Ligazóns externas 
* Páxina da aeroliña
Transavia France

[miniatura|250px|[Boeing 737 coa nova librea da aeroliña]]

**Transavia France S.A.S.**, anteriormente coñecida como **Transavia.com France** e comercialidada como **Transavia France**, é unha aeroliña de baixo custo baseada en Francia operando como unha parte independente do grupo Air France-KLM. A súa base principal está no aeroporto de París-Orly e principalmente realiza voos regulares e chárter a destinos de lecer. Comparte o deseño corporativo e coopera estreitamente coa súa irmá neerlandesa Transavia. A compañía está baseada no Aeroporto de París-Orly.

Transavia France creárona como *transavia.com France* en novembro de 2006 Air France e a aeroliña neerlandesa Transavia (*transavia.com* entón), e comeou a operar no mes de maio de 2007, realizando voos chárter e regulares.

## Frota 
En xuño de 2015 a frota de Transavia France estaba formada polos seguintes avións:

## Notas 
## Véxase tamén 
### Ligazóns externas 
* Páxina da aeroliña